
	[bookmark: nev]KOVÁCS MÁRK ISTVÁN
kovacsmaark@gmail.com
Sport-, és rekreációszervezés (sportszervezés)
BSc, 3. félév
Eszterházy Károly Katolikus Egyetem
Természettudományi Kar
	
[bookmark: _GoBack]






Témavezető:
	Horváth Cintia
tanársegéd, EKE TTK




Amerikai sportok draft rendszerének beépítése az európai kézilabdázásba

Az utánpótlás-képzés rendkívül fontos szerepet tölt be a mai sportéletben. Ennek érdekében a Magyar Olimpiai Bizottság a Magyar Kézilabda Szövetséggel együttműködve különböző képzési és oktatási programokat dolgozott ki (pl.: Héraklész). Az általunk vizsgált rendszertervezet bevezetése azonban további lehetőségeket nyit a korábban fel nem fedezett sportolók és profi klubok előtt. Kutatásunkban azt a lehetőséget vizsgáljuk, hogy a draftot kiválasztási módszerként alkalmazzuk, olyan rendszert, amely lehetőséget adna a kevésbé szerencsés helyzetben lévő sportolóknak arra. Hazánkban sok olyan tehetség van, akik felfedezetlenül maradnak, leginkább azért, mert a nagy nevek ellen még csak esélyt sem kapnak arra, hogy az alacsony színvonalú megyei bajnokságban szerepeljenek. A mintába a Magyar Nemzeti Bajnokság első (NB I.), a Bajnokok Ligájában (BL), az NBI/B-ben szereplő csapatok edzői és klubvezetői, valamint egy, a Magyar Kézilabda Szövetségben dolgozó szakember került. Ezek alapján a minta elemszáma 5 fő (N=5). Az anonimitást szem előtt tartva a kutatásomban részt vevő személyeket kódoltan jelenítem meg: BLe (Bajnokok Ligája edző), NBIv (NBI csapat klub vezetője), NBI/Bv (NBI/B csapat klubvezetője), NBIe (NBI edző), MKSZm (Magyar Kézilabda Szövetség szakembere). Az adatgyűjtés során félig strukturált interjúk keretében szóbeli kikérdezést alkalmaztunk. Az első és legfontosabb szempont a válaszadók véleményének és véleményük indokainak vizsgálata. Az interjúk személyesen és online készültek. Az interjú kötetlen beszélgetéssel indult a draftrendszer működéséről és a Szuperliga-ról, így az interjúalanyok teljes mértékben megértették kutatásom lényegét. Tartalomelemzéssel végeztük az adatfeldolgozást, így tudtuk a legjobban összevetni, hogyan vélekedtek az adott kérdésekről a mintában szereplő szakemberek. Mindenkitől egyértelmű választ kaptunk, nem. Az NBIe és a BLe is felvetette a ligarendszer kérdését. Jelenleg Európa élvonalbeli csapatai több bajnokságban játszanak egyszerre. Vegyük például a magyar bajnokságot, ez a magyar NBI, Bajnokok Ligája, SEHA Liga. Mivel egyszerre több bajnokságban is így játszanak, lehetetlen egy draftszerű válogatás, mivel ez segít meghatározni a bajnokságba való bejutást, nem a csapat. Ehhez a rendszerhez nem lehet egyszerre több ligában csatlakozni. Ezért, ha a cél bekerül a draftba, akkor egy új bajnoki rendszert kell kialakítani, amely a feltételezett szuperligára épül majd.



